
Text rozhodnutia
Súd: Krajský súd Trenčín Spisová značka: 18Sa/23/2019 Identifikačné číslo súdneho spisu: 3019200218 Dátum vydania rozhodnutia: 31. 01. 2020 Meno a priezvisko sudcu, VSÚ: Mgr. Marta Božková ECLI: ECLI:SK:KSTN:2020:3019200218.2 Uznesenie Krajský súd v Trenčíne v právnej veci žalobcu: B.. D. Q., bytom D. č. XXXX proti žalovanému: Sociálna poisťovňa, Generálny riaditeľ, so sídlom Bratislava, Ul. 29. augusta 8-10, Bratislava, o preskúmanie rozhodnutia žalovaného č. 750 623 7970 0 zo dňa 15. apríla 2019, takto r o z h o d o l : Žalovaný j e p o v i n n ý zaplatiť žalobcovi náhradu trov konania vo výške 1,60 eur do 10 dní od právoplatnosti tohto rozhodnutia. o d ô v o d n e n i e : 1. Žalobca sa podanou správnou žalobou domáhal súdneho prieskumu v záhlaví uvedeného rozhodnutia a žiadal rozhodnutie zrušiť a vrátiť späť generálnemu riaditeľovi na nové rozhodnutie z dôvodu, že mu invalidný dôchodok bol zvýšený až od dátumu 26.01.2019. Generálny riaditeľ rozhodnutím č. 750 623 7970 0 zo dňa 15. apríla 2019 podľa § 218 ods. 2 zákona č. 461/2003 o sociálnom poistení v znení neskorších predpisov (ďalej len zákona o sociálnom poistení) v zmysle Rozsudku Krajského súdu v Trenčíne č. 14Sa/4/2017 - 83 zo dňa 16. apríla 2018 vo veci odvolania podaného proti rozhodnutiu Sociálnej poisťovne, ústredie č. 750 623 7970 0 zo dňa 14.11.2016, rozhodol tak, že podľa § 73 a § 112 ods. 4, § 82 a § 293dx zákona o sociálnom poistení v znení neskorších predpisov od 26. januára 2019 zvyšuje invalidný dôchodok na sumu 250,10 eur mesačne. 1. Podľa § 175 ods. 2 Správneho súdneho poriadku (ďalej len ,,SSP“) o výške náhrady trov konania rozhodne správny súd po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník. 2. Podľa § 163 SSP trovy konania sú všetky preukázané, odôvodnené a účelne vynaložené výdavky, ktoré vzniknú v súvislosti s uplatňovaním a bránením práva na správnom súde. 3. V prejednávanom prípade rozsudkom správneho súdu sp. zn. 18Sa/23/2019-25 zo dňa 09. októbra 2019 bolo rozhodnutie žalovaného zrušené a vec mu bola vrátená na ďalšie konanie, zároveň mu bola uložená povinnosť zaplatiť žalobcovi trovy konania. Rozsudok nadobudol právoplatnosť dňa 14.11.2019. 4. V prejednávanom prípade krajský súd priznal žalobcovi náhradu trov konania, ktorá pozostáva - poštovné za doručenie žaloby 1,45eur - jedna obojstranná fotokópia rozhodnutia žalovaného 0,15eur Spolu................................................................................................ 1,60 eur 5. Z uvedených dôvodov úhrnom súd žalobcovi priznal náhradu trov konania vo výške 1,60 eur tak, ktoré je žalovaný povinný zaplatiť tak, ako je uvedené vo výroku tohto uznesenia. Poučenie: Proti tomuto uzneseniu nie je prípustná kasačná sťažnosť. Proti uzneseniu správneho súdu vydanému súdnym úradníkom, ktoré treba doručiť, je prípustná sťažnosť, ak ju SSP nevylučuje. Sťažnosť môže podať účastník konania a osoba zúčastnená na konaní podľa § 41 ods. 2 SSP, ak bolo uznesenie vydané v ich neprospech a to v lehote 15 dní od doručenia uznesenia na správnom súde, ktorý napadnuté uznesenie vydal. O sťažnosti rozhodne správny súd, ktorý napadnuté uznesenie vydal, spravidla bez nariadenia pojednávania. Ak nie je sťažnosť dôvodná, správny súd sťažnosť zamietne. Ak je sťažnosť dôvodná, správny súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom správneho súdu (§ 152 a nasl. SSP). Podľa § 57 v spojení s § 155 ods. 1 S.s.p. sťažnosť musí mať tieto náležitosti: ktorému správnemu súdu je určená, kto ju robí, ktorej veci sa týka, čo sa ňou sleduje, podpis, označenie napadnutého uznesenia, dátum, kedy bolo napadnuté uznesenie sťažovateľovi doručené, v čom sa postup správneho súdu považuje za nesprávny, návrh výroku uznesenia.

